Amerika pret me kureshtje afrimin e Marsit me Tokën - 2003-08-27
Kjo ngjarje e rëndësishme për universin ka ringjallur interesin për kundrimin e yjeve në Shtetet e Bashkuara
Me ngjyrën e tij të kuqërreme, Marsi e ka magjepsur njeriun që kur ai i hodhi sytë për herë të parë nga qielli. Marsi, planeti më i ngjashëm me tokën në sistemin diellor, e ka marrë emrin nga zotat e lashtë romakë dhe grekë të luftës. Sipërfaqja e tij është gropa-gropa nga vullkanet dhe kanionet gjë që tregon për një prani të dikurshme të ujit dhe shkencëtarët prej kohësh kanë ngritur hamendje për praninë e një forme jete marsiane. Të mërkurën në mbrëmje, Marsi do të shfaqet në qiellin juglindor pak pas perëndimit të Diellit dhe do të jetë objekti më i shndritshëm në qiell. Kelly Beatty, kryeredaktor i revistës më të rëndësishme amerikane për astronominë “Sky and Telescope” thotë se ajo që e bën të veçantë këtë ngjarje është se Marsi, mes gjithë planeteve të tjera ka një mistikë të veçantë. thotë ai. Megjithëse Marsi është studiuar në hollësi dhe mbi sipërfaqen e tij janë ulur të paktën 6 anije që kanë bërë edhe fotrografi të tij, kjo vizitë po pritet me entuziazëm. Të shtunën e kaluar mbi një mijë persona u mblodhën në një park të Virginias pranë Washingtonit për të parë Marsin me teleskopë astronomësh amatorë. Në Los Angeles të Kalifornisë, Edwin Krupp, Drejtor i Observatorit Giffith në malin Hollivud ka marrë reagime të shumta nga publiku. Megjithëse observatori kryesor është i mbyllur për riparime që kapin shifrën prej disa miliona dollarësh, grupet e mëdha të njerëzve që shkojnë zakonisht në objektin satelitor u shtuan nga 300 persona në një natë në 10 mijë fundjavën e kaluar. , tha ai duke pasur parasysh se në Hollivud quhen yje, aktorët e mëdhenj. Ndërsa ai pret që sot numri i vizitorëve të jetë edhe më i madh, zoti Krupp e pranon se një emocion i tillë nga ana e publikut e kapërcen interesin për Marsin, madje edhe për sistemin diellor. Ai prek një aspekt edhe më të hershëm të ekzistencës sonë: Atyre që nuk do të mund ta shohin Marsin këtë javë, ose së shpejti ndërsa i afrohet tokës 55 milionë e 763 mijë kilometra, do t’u duhet të presin gjatë. Do të kalojnë 283 vjet para se planeti të afrohet prapë kaq shumë.//kk//